Ukrainalik uchuvchi, millat qahramoni Nadejda Savchenko Qrimni qaytarish uchun "Uchinchi jahon urushini boshlashga to‘g‘ri kelishi" haqida aytdi. U Ukrainaga qaytishi munosabati bilan tashkil qilingan matbuot anjumani vaqtida shu haqda gapirgan. Bundan oldinroq u agar zarurat tug‘ilsa, Ukrainaga prezidentlik qilishga tayyorligini ma’lum qilgandi. Eslatib o‘tamiz, 25 may kuni Savchenko qariyb 2 yillik asirlikdan keyin Rossiyadan qaytib keldi. U Ukrainadagi rossiyalik harbiy asirlar Yevgeniy Yerofeyev va Aleksandr Aleksandrovga almashtirildi.